Список на египетски божества

Статија поврзана со **[[Египетска митологија]]**.

Забелешка: повеќето божества имаат по неколку имиња.
[thumb|right| 250 px|[Анк, светиот знак на животот.]]

## А
* Амаунет - првата жена на Амон, создадена од Нун
* Амут - чудовиште од повеќе делови, ги проголтува лошите луѓе
* Амон - бог на Теба
* Амон-Ра - спој на Ра и Амон, богот на Теба, стариот град
* Анубис (Анпу) - бог на балсамирањето, првобитно бог на подземјето, бог-шакал, незаконски син на Озирис
* Апоп (Апеп) - зол демон, темница и хаос, кобра, дете на Неит, непријателка на Ра
* Атум (Тем, Тему, Тум, Атем) - бог на создавањето, на залезот на сонцето, имал овновска глава

## Б
* Бес - бог на веселбите и танцот, чудно џуџе

## Г
* Геб - бог на плодноста и земјата

## Д
* Двете дами - сестри близначки, Вадјет и Некбет

= И =
* Изида (Асет или Есет) - божица на мајчинството и плодноста, на љубота, бракот и животот; жена на Озирис

## К
* Кек - бог на темнината, творец на вселената
* Кепри - бог на утринското сонце, скарабеј
* Консу (Конс, Кенсу) - бог на Месечината, заедно со своите родители Амон и Мут заштитник на Теба

## М

* Маат (Ма’ат или Мает) - ги штити вистината, правдата и хармонијата, понекогаш претставена и како божица, ја сметале за сестра на фараонот, ја надгледува работата на целата вселена
* Меретсегер - божица-кобра, заштитничка на Долината на кралевите во Теба
* Мин - бог на машката плодност и ерекција
* Мут - божица на мајчинството, втората жена на Амон

## Н
* Неит - божица на војната, древна северна божица, ракува со лак и стрела, „Мајка на Боговите“
* Нефтида - божица на подземното царство, на ноќта и гробниците, жена на Сет, а љубовница на Озирис
* Нун - океан според еден, а бог според друг мит
* Нут - божица на небото, мајка на ѕвездите и боговите

## О
* Озирис (Асар) - господар на подземјето, сопруг и брат на Изида 

## П
* Птах - бог на уметноста

## Р
* Ра - бог на сонцето, имал глава на орел; во старото и средното кралство - крал на боговите
thumb|295px| right|Големата сфинга во Гиза.
## С
* Секмет - божица-лавица, воинствена, свирепа и осветољубива
* Серкет - божица на скорпиите и на лечењето, заштитничка на мумиите и фараоните
* Сешат - божица на пишувањето, мудроста и науката, записничарка на боговите
* Сет - бог на хаосот, силата, војната, бурите, и пустините, имал глава на волк
* Собек - бог-крокодил, бог на плодноста, скриен во мочуриште
* Сфинга - чудовиште со човечка глава и тело на лав, а може да биде и со глава на овен

## Т
* Таварет - божица - нилски коњ, заштитничка на децата и бремените жени
* Тефнут - божица на водата и плодноста, на дождот и влажноста, претставена со глава на лав
* Тот (Техути) - бог на месечината, пишувањето и знаењето, бог - ибис

## Ф
* Феникс - света волшебна двополна птица, се споменува и во Кина

## Х
* Хапи - бог на Нил и водите, дава плодност на Земјата, поважен им е на селаните од самиот Ра
* Хатор (Хеб) - божица на сонцето, „окото на богот Ра“, заштитничка на мртвите, божица-крава
* Хекет - божица-жаба, знак на животот и плодноста
* Хнум - бог-овен, грнчар, ги создал луѓето на своето грнчарско тркало
* Хор (или Херу, Хер) - бог на воскреснувањето; постојат два Хоруса - едниот е претставен како сокол, а другиот со човечко тело и глава на сокол
* Хух - бог на небесната вечност и бесконечност, еден од творците на светот, заедно со Нун и Амон

## Ч

* Четири Хорови синови - четири бога кои ги штитат мумиите

## Ш
* Шу - бог на воздухот

Категорија:Египетска митологија
*